Aung San Suu Kyi i audiens på Slottet
Der ble hun tatt imot av kongeparet og kronprins Haakon. Fredsprisvinneren møtte også kongeparet fredag kveld under en middag på Akershus slott. Kongeparet og kronprinsen kommer også til å være til stede i Oslo rådhus når hun holder sitt nobelforedrag lørdag ettermiddag.Aung San Suu Kyi startet en lang dag med å besøke Nobelinstituttet og signere gjesteboken, slik tradisjonen er for alle nobelprisvinnere. Suu Kyis signatur kom 21 år etter at hun fikk prisen, ettersom hun i 1991 ikke torde å reise ut fra hjemlandet i frykt for å ikke kunne komme tilbake. Det ble bivånet av Nobelkomiteens medlemmer Thorbjørn Jagland, Berit Reiss-Andersen, Kaci Kullmann Five, Inger Marie Ytterhorn og Gunnar Stålsett. Holder foredrag i rådhuset Senere lørdag vil hun holde sitt Nobel-foredrag i Oslo rådhus, tale på folkemøtet på rådhusplassen og åpne bildeutstillingen «Mother Democracy» på Nobels Fredssenter. Suu Kyi ankom Norge fredag ettermiddag, etter et besøk i Sveits. Reisen er den første Europa-turen til Suu Kyi siden hun for første gang ble satt i husarrest av militærjuntaen i 1989.
På en travel lørdag formiddag var Aung San Suu Kyi også i audiens på Slottet.